**«Волонтерлік бастамаларды қолдауға бағытталған шағын гранттар» конкурсын өткізу**

**ЕРЕЖЕСІ**

 **1. ЖАЛПЫ ЕРЕЖЕЛЕР**

1.1. Осы Ереже *"Волонтерлік бастамаларды қолдау бойынша іс-шаралар кешенін ұйымдастыру және өткізу"* жобасы мен волонтерлік бастамаларды қолдауға арналған шағын гранттар конкурсын өткізу тәртібін анықтайды (Әрі қарай – Байқау).

Конкурс аясында жастар өздерінің волонтерлік бастамаларын жүзеге асыру үшін **300 000 (үш жүз мың) теңге көлемінде** шағын грантқа ие болатын 22 жеңімпаз анықталады.

1.2. Конкурс Нұр-Сұлтан қаласының Жастар саясаты мәселелері басқармасының тапсырысымен "Волонтерлік бастамаларды қолдау бойынша іс-шаралар кешенін ұйымдастыру және өткізу" жобасы аясында өткізіледі.

1.3. Ережеде келеcі түсініктеме қолданылады:

***Ұйымдастырушы*** *– Нұр-Сұлтан қаласының Жастар саясаты мәселелері басқармасы;*

***Өтінім беруші*** *– байқауға қатысуға өтінім берген Нұр-Сұлтан қаласының 14-29 жас аралығындағы белсенді жастары;*

***Грант беруші*** *– байқау ұйымдастырушысы;*

***Грант алушы*** *– грант иеленген байқаудың жеңімпазы.*

**2. БАЙҚАУДЫҢ МАҚСАТЫ МЕН МІНДЕТТЕРІ**

2.1. **Конкурс мақсаты:**

Нұр-Сұлтан қаласының 14-29 жас аралығындағы волонтерлік бастамаларды қолға алып жүрген белсенді жастарды анықтау;

2.2. **Конкурс міндеттері:**

* Еріктілер институтын дамыту;
* Волонтер жастардың әлеуметтік жобаларын іске асыруға қолдау көрсету;
* Белсенді жастардың волонтерлық бағыттағы мәселелерін шешуге жәрдемдесу;
* Жастар бойында патриоттық сезімді оятып, өз ісіне сүйіспеншілікпен қарауға баулу;
1. **БАЙҚАУ ҚАТЫСУШЫЛАРЫНА ҚОЙЫЛАТЫН ТАЛАПТАР**
	1. Шағын гранттар конкурсына 14-29 жас аралығындағы жеке тұлғаларға, бастамашыл топтарға және Нұр-Сұлтан қаласының үкіметтік емес ұйымдардың мүшелеріне қатысу рұқсат етіледі.
	2. Өтініш ***жекелей*** берілген жағдайда, өтініш беруші 14 жастан жоғары болуы тиіс.
	3. ***Бастамашыл топтың*** атынан өтініш берген жағдайда, топ жетекшісі

мен мүшелері 14-29 жас аралығында болуы тиіс. Байқауға қатысуға бастамашыл топтың басшысы барлық мүшелерін көрсете отырып, өтінімді тікелей беруге тиіс.

* 1. Байқауға қатысатын ***үкіметтік емес ұйымдар*** келесі шарттарға сай болуы тиіс:
* салықтық және басқа қарыздары болмауы тиіс;
* банк есепшотының болуы;
* ұйым мемлекеттік сатып алулар сайтындағы қызмет көрсетушілер тізімінде болмауы тиіс;
* ұйым ҮЕҰ деректер базасында болуы тиіс;
* Ұйым атынан 3 адамнан көп қатысушының өтінімі берілуі тиіс.
	1. Өтінімдерді қарастыру барысында волонтерлік саласындағы бағдарламаларды/жобаларды/бастамаларды/ерікті еңбекті жүзеге асыруда тәжірбиесі бар өтінім берушілерге басымдық беріледі. Волонтерлік тәжірбиені растайтын сертификаттар, алғыс хаттар, ұсыным хаттар, жарияланымдар, фото-видеодәлелдер және көпшіліктің пікірлері қосымша артықшылық болып есептеледі.
1. **ЖОБАЛАРҒА ҚОЙЫЛАТЫН ТАЛАПТАР**
2. Жобалар волонтерлік қызмет тәжірибесіне азаматтарды тарту үшін тиімді механизм мен жағымды жағдай жасау арқылы волонтерліктің жүйелі дамуына бағытталған Волонтер жылын өткізу концепциясына сай болуы тиіс. Жобалар елдің Нұр-Сұлтан қаласындағы жастарының волонтерлік бастамаларын қолдауға бағытталуы тиіс.

**Жобалар келесі бағыттар бойынша қабылданады:**

* Экологиялық ағарту жұмыстары бойынша волонтерлік жобалар;
* Оқушы, студент жастар мен әлеуметтік топтарға білім беруге бағытталған жобалар;
* Балалар және қарттар үйіндегі адамдарды қолдауға бағытталған жобалар;
* Мүмкіндігі шектеулі адамдарды қолдауға бағытталған жобалар;
* Мәдени-тарихи мұраны сақтау және дамыту, тарихи ескерткіштерді, мәдени-мемориалдық кешендерді қалпына келтіру және сақтауға бағытталған жобалар;
* Құқық қорғау және табиғи, техногенді сипаттағы төтенше жағдайлардың алдын алу бойынша жобалар;
* Инновациялық жобалар;
* Ғылыми жаңалықтар;
* Компьютерлік бағдарламалау;
* Экспедициялар мен экскурсиялар ұйымдастыруға арналған жобалар;
* Әлеуметтік мәдени және спорттық жобалар;
* Шығармашылық және қайырымдылық іс-шаралар
* Медициналық бағыттағы және карантин кезінде іске асырылатын жобалар;
* Әдебиет пен тілге қатысты жобалар;
* Жастар белсенділігін дамытуға арналған жобалар;
* бапқа сай келетін басқа бағыттар.

 Карантин режимі күшейтілген жағдайда жобалар онлайн/офлайн форматта жүргізіледі.

 4.1. Жоба келісімшартқа қол қойылғаннан бастап 2 ай көлемінде **(қазан-қараша)** жүзеге асырылуы тиіс.

1. Байқау комиссиясының қаралымында жүйелі, жүзеге асып жатқан, аймақтағы жағдайды жақсартуға бағытталған жобалар артықшылыққа ие болады.
2. Жоба аясында еңбек ақы төлеуге, кеңсенің қамтылуына және басқа да әкімшілік шығындарға жұмсауға болмайды. Шығындар волонтерлік бастамаларды іске асыру үшін түрлі шығыс материалдарына (жабдықтау, құрал-сайман, құрылғыны жалға алу және т.б.) жұмасалады.
3. Жоба өтінім формасына (Қосымша №1) толықтай сай рәсімделуі тиіс.
4. **БАЙҚАУДЫҢ ӨТКІЗІЛУ ТӘРТІБІ**
	1. Байқау **2020 жылдың 10 қыркүйек пен 25 қыркүйек аралығында** өтеді.
	2. **Байқауға қатысуға өтінімдер қабылдау:**
		1. Байқауға қатысу үшін Жобалық өтінімдерді осы Ереженің №1 Қосымшасына сай рәсімделіп, pdf форматында 2020 жылдың 25 қыркүйегіне Нұр-Сұлтан қаласы уақыты бойынша сағат 18:00 дейін volonter\_zhastar@bk.ru электронды почтасына жіберу қажет.
		2. Жобаның мәнін ашатын презентация немесе бейнеролик болған жағдайда, оны өтініммен бірге электронды почтаға жіберу қажет.
		3. Қажет болған жағдайда, Ұйымдастырушылар Өтінім берушіден Байқауға қатысты қосымша ақпарат сұрату құқығын қалдырады.
		4. Байқауға қатысуға өтінім Қатысушының осы Ережеде көрсетілген талаптар мен шарттарға келісімін білдіреді.
		5. Байқау Қатысушысы өзінің өтінімін қабылдау уақыты аяқталғанға дейін қайтып алуға құқылы.
		6. Көрсетілген уақыттан кеш тапсырылған Өтінімдер қарастырылмайды.
	3. Ұйымдастырушылар қатысушылардың жеке деректерінің сақталуына кепілдік береді.
	4. Грант иегерлерін іріктеу 2020 жылдың 30 қыркүйекке дейін жүргізіледі.
	5. Іріктеудің аяқталуы туралы хабарландыру ұйымдастырушылардың ресми сайты [www.adyrna.kz](http://www.adyrna.kz) мен @NS\_JASTARY instagram парақшаcында жарияланады:

Instagram: @ADYRNA.KZ/ @NS\_JASTARY

Adyrna.kz ақпараттық агенттігі, сондай-ақ твиттер, youtube, VK және т.с.с әлеуметтік желілерде ақпараттар жарияланады.

1. **ЖОБАЛАРДЫ ІРІКТЕУ**
	1. Байқау комиссиясы бес адамнан құрылады. Байқау комиссиясының құрамына волонтерлік саласындағы сарапшылар, бренд-амбассадор, қоғамның белсенді өкілдері, волонтер жылының фронт-офисінің өкілдері шақырылатын болады.
	2. Байқау комиссиясының мүшелері байқаудың мақсаттарына, міндеттеріне және шарттарына сәйкес грант алушыны таңдау жөнінде бейтарап шешім шығаруға міндеттеледі.
	3. Байқау комиссиясының шешімі хаттама түрінде рәсімделеді,оған Комиссияның барлық мүшелері қол қояды. Байқау комиссиясының шешімі соңғы шешім болып табылады және өзгертуге жатпайды.
2. **БАҒАЛАУ ШАРТТАРЫ**
3. Байқау комиссиясы келесі бағалау шарттарына сәйкес жобаларды іріктейді:

|  |  |  |
| --- | --- | --- |
|  | **Бағалау шарттары** | **Бағалау үлесі, %** |
| **1.** | Жастардың волонтерлік қызметке тартылуы | 30 |
| **2.** | Мақсатты аудиторияның қажеттіліктеріне сәйкестігі және өңірдің міндеттерін шешу тиімділігі | 30 |
| **3.** | Жобаның болашақтағы жүйелілігі мен өміршеңдігі | 20 |
| **4.** | Жобаны орындау жоспарының нақтылығы мен ұтымдылығы | 10 |
| **5.** | Бюджеттің орындылығы мен негізділігі | 10 |
|  | **Барлығы:** | **100** |

1. Бағалаудың әрбір шарты бес ұпайлық шкала бойынша бағаланады (0-ден 5 ұпайға дейін)).
2. Жобаларды бағалау формасына сәйкес (Қосымша 2) әрбір комиссия мүшесі дербес түрде қарастырады. Әрбір жобалық өтінім бойынша байқау комиссиясының мүшесінің қорытынды ұпайы келесі формула бойынша есептеледі:

*Қорытынды ұпай = (a \* 0,3) + (b \* 0,3) + (c \* 0,2) + (d \* 0,1) + (f \* 0,1), бұл жерде*

*a – «Жастардың волонтерлік қызметке тартылуы» шарты бойынша ұпай;*

*b –«Мақсатты аудиторияның қажеттіліктеріне сәйкестігі және өңірдің міндеттерін шешу тиімділігі» шарты бойынша ұпай;*

*c – «Жобаның болашақтағы жүйелілігі мен өміршеңдігі» шарты бойынша ұпай ;*

*d – «Жобаны орындау жоспарының нақтылығы мен ұтымдылығы» шарты бойынша ұпай ;*

*f – «Бюджеттің орындылығы мен негізділігі» шарты бойынша ұпай.*

1. Жобаның жалпы ұпайы байқау комиссиясының барлық мүшелері ұсынған қорытынды ұпайлардың орташа арифметикалық сомасы болып табылады.
2. Шағын гранттар байқауының жеңімпаздары ең жоғары жалпы ұпай жинаған 22 әлеуметтік жобалардың өтініш берушілері болады.
3. Екі және одан да көп өтінімдер бірдей ұпай санын жинаған жағдайда волонтерлік жұмыс тәжірибесі көбірек өтініш берушілерге басымдық беріледі.
4. **ШАҒЫН ГРАНТТАР БЕРУ ЖӘНЕ ЕСЕП БЕРУ ТӘРТІБІ**
	1. Өтініш берушілерге гранттар бөлу шағын гранттар конкурсының қорытынды хаттамасы мен қол қойылған грант беру туралы шарт негізінде жүзеге асырылатын болады.
	2. Шағын грант көлемі 300 000 (үш жүз мың) теңгені құрайды.
	3. Грантты беру өтініш берушінің банктік шотына ақша қаражатын аудару жолымен жүзеге асырылады.
	4. Төлем екі транш арқылы жүргізіледі:
* Грант сомасының 50% мөлшеріндегі I транш шартқа қол қойылған күннен бастап бес банктік күн ішінде аударылады;
* Грант сомасының 50% мөлшеріндегі II транш іс-шаралар өткізілгеннен кейін кейін бес банктік күн ішінде аударылады.
	1. Грантты пайдалану мәлімделген сметаға қатаң сәйкестікте жүзеге асырылады. Түзетулер енгізу тек Грант берушіні жазбаша түрде хабардар етіп, оның келісімін алғаннан кейін ғана рұқсат беріледі.
	2. Қорытынды бағдарламалық және қаржылық есептерді тапсыру мерзімі – 2020 жылдың 1 қарашасынан 10 қарашасына дейін.
	3. Толық емес мәліметтер ұсынылған жағдайда грант беруші есепті түзетуге жіберуге құқылы.
	4. Жоба тиісті деңгейде орындалмаған, грант қаражатын мақсатсыз пайдаланған және есепті уақытында тапсырмаған жағдайда Грант алушы грант қаражатын қайтаруға міндеттенеді. Сомасы мен мерзімдері грант беру туралы шартта айқындалады.
	5. Грант алушы өзі туралы, жобаны іске асыру барысы, оның кезеңдері мен нәтижелері туралы БАҚ-та және әлеуметтік желілерде ақпарат жариялауға келісім береді.
	6. Грант алушының жобаны жүзеге асыру бойынша ақпараты Ұйымдастырушының «Волонтерлық бастамаларды қолдау бойынша іс-шаралар кешенін ұйымдастыру және өткізу» жобасы үшін Facebook және Instagram әлеметтік желілеріндегі парақшаларында жариялануы керек.

Парақшада Волонтер жылының ортақ хештегтері *#ns\_volunteer және #ns\_jastary* болуы тиіс.

1. **ҰЙЫМДАСТЫРУ МӘСЕЛЕЛЕРІ ЖӘНЕ БАЙЛАНЫС АҚПАРАТЫ**

9.1. Барлық туындаған сұрақтар конкурсты ұйымдастырушылар тарапынан шешеді.

9.2. Байқау ұйымдастырушысы:

Нұр-Сұлтан қаласының Жастар саясаты мәселелері басқармасы;

«Адырна» ұлттық-этнографиялық бірлестігі.

Мекен-жайы: Нұр-Сұлтан қаласы, Ә. Бөкейхан 21а көшесі, №3.

Тел: + 7 707 270 21 02

e-mail: adyrna@bk.ru, aydarbekova.akgul@mail.ru

Жоба үйлестірушісі – Ақгүл Айдарбекова, тел: + 7 (747) 933 91 09

***1 қосымша***

**ЖОБАЛЫҚ ӨТІНІМ ҮЛГІСІ**

**1. Өтініш беруші туралы мәліметтер**

***Жеке тұлғалар үшін:***

|  |  |
| --- | --- |
| Елді мекен *(міндетті түрде облысты, қаланы / ауданды, ауылды көрсету керек)* |  |
| Өтініш берушінің аты-жөні *(толық)* |  |
| Туған күні |  |
| Білімі  *(білім беру мекемесінің атауын және мамандығын көрсету қажет)* |  |
| Оқу/жұмыс орны *(оқу орны үшін оқу орнының атауын және курсын/сыныбын көрсету; жұмыс орны үшін-ұйымның атауы және лауазымы)* |  |
| Марапаттар, сертификаттар, курстар (*сіздің біліктіліктеріңізді және кәсібилігіңізді растайтын деректер болған жағдайда көрсету)* |  |
| Байланыс телефоны *(осы телефон арқылы ұйымдастырушылар сізбен байланысатын болады)* |  |
| Қосымша байланыс телефоны (*негізгі телефон қол жетімсіз болған жағдайда. Адамның атын және оның сізбен қарым-қатынас дәрежесін көрсету: дос, ана және т. б.)* |  |
| Электрондық мекен-жай |  |
| Intsagram, Facebook, Telegram әлеуметтік желілеріндегі аккаунттар *(іздеуді жеңілдету үшін өз парақшаларыңыздың сілтемелерін көрсетіңіз)* |  |
| Қосымша мәліметтер *(Сіздің ойыңызша Конкурстық комиссия білуге тиіс кез келген ақпарат, фактілер және басқа да мәліметтер)* |  |

***Бастамашыл топтар үшін:***

|  |  |
| --- | --- |
| Елді мекен *(міндетті түрде облысты, қаланы / ауданды, ауылды көрсету керек)* |  |
| ***Бастамашыл топтың басшысы туралы мәліметтер:*** |
| Аты-жөні *(толық)* |  |
| Туған күні |  |
| Білімі  *(білім беру мекемесінің атауын және мамандығын көрсету қажет)* |  |
| Оқу/жұмыс орны *(оқу орны үшін оқу орнының атауын және курсын/сыныбын көрсету; жұмыс орны үшін-ұйымның атауы және лауазымы)* |  |
| Марапаттар, сертификаттар, курстар (*сіздің біліктіліктеріңізді және кәсібилігіңізді растайтын деректер болған жағдайда көрсету)* |  |
| Байланыс телефоны *(осы телефон арқылы ұйымдастырушылар сізбен байланысатын болады)* |  |
| Қосымша байланыс телефоны (*негізгі телефон қол жетімсіз болған жағдайда. Адамның атын және оның сізбен қарым-қатынас дәрежесін көрсету: дос, ана және т. б.)* |  |
| Электрондық мекен-жай |  |
| Intsagram, Facebook, Telegram әлеуметтік желілеріндегі аккаунттар *(іздеуді жеңілдету үшін өз парақшаларыңыздың сілтемелерін көрсетіңіз)* |  |
| Қосымша мәліметтер *(Сіздің ойыңызша Конкурстық комиссия білуге тиіс кез келген ақпарат, фактілер және басқа да мәліметтер)* |  |
| ***Бастамашыл топтың қатысушылары туралы мәліметтер:*** |
| **1 қатысушы (әрбір қатысушыға жеке толтырылады)** |
| Аты-жөні *(толық)* |  |
| Туған күні |  |
| Байланыс телефоны *(осы телефон арқылы ұйымдастырушылар сізбен байланысатын болады)* |  |
| Электрондық мекен-жай |  |
| Intsagram, Facebook, Telegram әлеуметтік желілеріндегі аккаунттар *(іздеуді жеңілдету үшін өз парақшаларыңыздың сілтемелерін көрсетіңіз)* |  |
| **2 қатысушы** |
| **3 қатысушы және т.б.** |

***Үкіметтік емес ұйымдар үшін:***

|  |  |
| --- | --- |
| Ұйымның толық атауы және заңды мәртебесі қазақ және орыс тілдерінде |  |
| Заңды тіркелу күні |  |
| Ұйымның заңды мекен-жайы*(пошталық индекс, облыс, елді мекен, көше, үй, кеңсе)* |  |
| Ұйымның нақты мекен-жайы*(пошталық индекс, облыс, елді мекен, көше, үй, кеңсе)* |  |
| Ұйымның байланыс ақпараттары*(жұмыс телефоны, факс, электрондық пошта)* |  |
| Заңды тұлғаның банктік деректемелері (БСН, ЖСК, БСК), сондай-ақ заңды тұлғаға қызмет көрсететін банктің немесе оның филиалының толық атауы мен мекен-жайы |  |
| Ұйымның бірінші басшысының аты-жөні |  |
| Басшының лауазымы |  |
| Басшының байланыс ақапараты*(жұмыс телефоны, факс, электрондық пошта)* |  |
| Ұйым есепшісінің аты-жөні |  |
| Есепшінің байланыс ақпараты*(жұмыс телефоны, факс, электрондық пошта)* |  |
| Ұйым құрылтайшылары туралы мәлімет*(құрылтайшылардың аты-жөні / құрылтайшы ұйымдардың атауы)* |  |
| Жарғыға сәйкес заңды тұлғаның қызметі, штаттық қызметкерлер саны |  |
| ҮЕҰ (үкіметтік емес ұйымдар )деректер қорында болуы туралы мәліметтер |  |
| Мақсатты аудитория/атаулы тобы *(егер қолданылса)* |  |

**2. Волонтерлік жұмыс / волонтерлік жобаларды іске асыру тәжірибесі туралы мәліметтер (жеке тұлғалар, бастамашыл топтар және үкіметтік емес ұйымдар үшін)**

|  |  |  |  |  |
| --- | --- | --- | --- | --- |
| **№** | **Жобаның атауы, мақсаттары, міндеттері, мазмұны** | **Іске асыру мерзімі** | **Нәтижесі** | **Жұмсалған қаражат (қаржылық, материалдық т. б.)** |
|  |  |  |  |  |
|  |  |  |  |  |

**3. Жоба туралы мәлімет**

|  |  |  |
| --- | --- | --- |
|  | **Жобаның атауы***(жобаның атауын қазақ және орыс тілдерінде көрсетіңіз)* |  |
|  | **Жобаның бағыты** *(осы ереженің 4.2. п. сәйкес жобаның басым бағыттарының бірін таңдаңыз)* |  |
|  | **Жобаның мақсаты** *(Сіздің жобаңыз не үшін қажет? Қандай әлеуметтік мәселені шешеді және пайдасын тигізеді?)* |  |
|  | **Жобаның мақсатты тобы***(Сіздің жобаңыздың пайдасы кімге тиеді?)* |  |
|  | **Жоспарланған мақсатты топтың сандық қамтылуы** *(Сіздің жобаңыз қанша адамға пайдалы бола алады? Нақты санды көрсетіңіз)* |  |
|  | **Жоба бойынша қызметтің қысқаша сипаттамасы. Жоба бойынша іс-шаралар тізбесі***(Сіз жобаны іске асыру үшін не істейсіз? Сіз оны қалай жасай аласыз? Қандай іс-шаралар өткізесіз?)* |  |
|  | **Жоба бойынша серіктестер***(Жобаны кіммен іске асырасыз? Кімнен көмек сұрайсыз? Кім тарту керек? Сіз серіктес ретінде қандай ұйымдар мен мекемелерді тартуды жоспарлап отырсыз? Серіктестердің атауын көрсетіңіз)* |  |
|  | **Күтілетін нәтижелер және жобаның әлеуметтік әсері***(Нәтижесінде не аласыз? Жергілікті халық үшін сіздің жобаңыз қандай пайда әкеледі? Жоба жүзеге асырылғаннан кейін сіздің өңіріңізде қандай өзгерістер болады?)* |  |
|  | **Жобаның жалпы құны (теңгемен)***(Жобаны іске асыру үшін қанша ақша қажет?)* |  |
|  | **Жобаның тұрақтылығы***(Қаржыландыру аяқталғаннан кейін жобаны жалғастыра аласыз ба? Жобаны қалай жалғастыруды жоспарлайсыз?)* |  |
|  | **Қоғамды ақпараттандыру***(Адамдар сіздің жобаңыз туралы қалай біледі? Жоба туралы ақпаратты қайда орналастырасыз? Мүмкіндігінше атауын көрсетіңіз).* |  |
|  | **Әлеуметтік жобаның тәуекелдері***(Жобаның барысы мен нәтижесіне қандай тәуекелдер әсер етуі мүмкін? Сіз ықтималдықты және мұндай салдарларды азайтуды қалай жоспарлайсыз?)* |  |
|  | **Жобаны іске асыру жоспары** |
|  | **№** | **Іс-әрекет / іс-шара** | **Жоспарланған мерзім** | **Қатысушылар** | **Топтың жауапты мүшесі** |
|  | **1** | **2** | **3** | **4** | **5** |
|  |  |  |  |  |  |
| **15.** | **Жобаның бюджеті** |
|  | **№** | **Шығыстар бабы** | **Саны** | **Бағасы** | **Сомасы** |
|  | **1** | **2** | **3** | **4** | **5** |
|  |  |  |  |  |  |

**Өтінімге келесі құжаттар қоса берілуі тиіс:**

- қолы қойылған байқауға қатысуға өтінімді ұсыну туралы ілеспе хат (бар болса): жеке тұлғалар үшін – еркін нысанда, заңды тұлғалар үшін – ұйымның мөрі қойылған ресми бланкісінде;

- ұсыным хаттар (бар болса);

- жобаның презентациясы, жоба туралы бейне (бар болса).

**Байқау қорытындылары жарияланғаннан кейін әлеуетті грант алушылар келесі құжаттарды ұсынуы тиіс:**

*Жеке тұлғалар, бастамашыл топтар үшін:*

- жеке куәліктің сканерленген нұсқасы;

- шоттың 20 таңбалы нөмірінің болуы туралы қолы және мөрі бар банкттік анықтаманың сканерленген нұсқасы;

- борышкерлер тізілімінде жоқ екендігі туралы салық органынан мәліметтер;

- іске асырудың егжей-тегжейлі жоспары;

- жоба бойынша егжей-тегжейлі смета.

*Үкіметтік емес ұйымдар үшін:*

- заңнамада белгіленген тәртіппен бекітілген ұйым жарғысының сканерленген нұсқасы;

- егер жарғыда құрылтайшылар немесе құрылтайшылар құрамы туралы мәліметтер болмаған жағдайда, құрылтай шартының сканерленген нұсқасы;

- заңды тұлғаның мемлекеттік тіркеу (қайта тіркеу) туралы куәліктің/анықтаманың сканерленген нұсқасы;

- ұйымға қызмет көрсететін банктің немесе банк филиалының (i)банк шотының болуы туралы және (ii) конкурс аяқталған күннен бір айдан бұрын берілген міндеттемелердің барлық түрлері бойынша мерзімі өткен берешектің жоқтығы туралы қол және мөр қойылған сканерленген нұсқасы;

- өтінім берілген күннің алдындағы үш айдан астам уақытқа салық берешегінің және міндетті зейнетақы жарналары мен әлеуметтік аударымдар бойынша берешек жоқтығы туралы тиісті салық органының белгіленген үлгідегі анықтамасының сканерленген нұсқасы. Анықтама шартқа қол қойылған күнге дейін 10 күн бұрын алынуы тиіс;

- жобаны іске асырудың егжей-тегжейлі жоспары;

- жоба бойынша егжей-тегжейлі смета.

*2 қосымша*

**ЖОБАНЫ БАҒАЛАУ НЫСАНЫ**

|  |  |
| --- | --- |
|  | **Шартқа сәйкес бағалау шкаласы: 0-5 ұпай (бүтін сандар):** |
| Өтінім нөмірі: |  | 0 ұпай | сәйкес емес |
| Жобаның бағыты: |  | 1-2 ұпай | әлсіз сәйкестік |
| Комиссия мүшесінің аты-жөні: |  | 3 ұпай | қанағаттанарлық сәйкестік |
| Қолы: |  | 4 ұпай | жақсы сәйкестік |
| Күн: |  | 5 ұпай | үздік сәйкестік |

|  |  |  |  |
| --- | --- | --- | --- |
| **№ т/п** | **Бағалау шарттары** | Баға (0-5 ұпай) | Өлшенген ұпайлар (ұпай\*өлшемінің үлес салмағы %) |
|  | Жастардың волонтерлік қызметке тартылуы |  |  |
|  | Мақсатты аудиторияның қажеттіліктеріне сәйкестігі және өңірдің міндеттерін шешу тиімділігі |  |  |
|  | Жобаның болашақтағы жүйелілігі мен өміршеңдігі |  |  |
|  | Жобаны орындау жоспарының нақтылығы мен ұтымдылығы |  |  |
|  | Бюджеттің орындылығы мен негізділігі |  |  |
|  | **Өлшенген ұпайлардың жалпы сомасы:** |  |  |